Grindheimsteinen

Grindheimsteinen er en runestein fra Grindheim kirke i Etne kommune i Hordaland.

Steinen er første gang nevnt i et brev fra biskop Paaske til Ole Worm i 1626, her har han også laget en tegning av innskriften. Steinen lå da i kirkegårdsmuren. Wilhelm Koren Christie rapporterte i 1837 at den fortsatt lå der, og steinen ble undersøkt av Oluf Rygh i 1866. I 1905 ble den hentet ut fra muren og reist opp igjen inntil nordveggen av kirken. Innskriften lyder:

þormoþr:r(a)isti: st(a)in:þana

aftir:þormoþ:suiþanta:foþur:sin

På norrønt blir det: þormòđr reisti steinn þenna eptir þormòđ svìđanda, fǫđur sinn.

På moderne norsk blir det: «Tormod reiste denne steinen etter Tormod Svidende, sin far». Runene dateres til midten eller slutten av 1000-tallet.

 Kilder 

Kategori:Runesteiner i Norge
Kategori:Kulturminner i Etne